Summa forma amoris 


Carl 


Omnia vestra in amore fiant. 


1 Corinthians 16:14 


Si linguis hominum loquar et Angelorum, caritatem autem 
non habeam, factus sum aeramentum sonans aut cymbalum 
tinniens. 


Et si habuero prophetiam, et noverim mysteria omnia et 
omnem scientiam; et si habuero omnem fidem, ita ut 
montes transferam, caritatem autem non habuero, nihil 
sum. 


Et si distribuero in cibos omnes facultates meas, et si 
tradidero corpus meum ut ardeam, et caritatem non 
habuero, nihil mihi prodest. 


Caritas patiens est, benigna est. dilectio non zelat; caritas 
non agit perperam non inflatur non est ambitiosa non 
quaerit quae sua sunt non irritatur non cogitat malum Non 
gaudet super iniquitate, congaudet autem veritati; omnia 
suffert omnia credit omnia sperat omnia sustinet 


Caritas numquam excidit: sive prophetiae, deficient; sive 
linguae, cessabunt; sive scientia, destruetur. 


Ex parte enim cognoscimus, et ex parte prophetamus. Cum 
autem venerit quod perfectum est, evacuabitur quod ex 
parte est. Cum essem parvulus, loquebar ut parvulus, 
sapiebam ut parvulus, cogitabam ut parvulus: cum autem 
essem homo, evacuavi ut parvulus. Videmus nunc per 
speculum in enigmate; Nunc cognosco ex parte. sed tunc 
cognoscam sicut et cognitus sum. 


Nunc autem manet fides, spes, caritas, tria haec; maior 
autem horum est caritas. 


1 Corinthians 13 


Vigilate, state in fide, viriliter agite, confortamini. Omnia 
vestra in amore fiant. 1 Corinthians 16:13-14 


Induite vos sicut electi Dei, sancti et dilecti, viscera 
misericordiae, benignitas, humilitatem, mansuetudinem, 
longanimitatem; supportantes invicem, et donantes 
vobismetipsis si quis adversus aliquem habet querelam: 
sicut et Christus donavit vobis, ita et vos. Super omnia 
autem haec: caritatem, quod est vinculum perfectionis. 
Pax autem Dei exsultet in cordibus vestris, in qua et 
vocati estis in uno corpore. et grati estote. 

Colossians 3:12-15 


Gratia vobis, et pax a Deo Patre nostro, et Domino Jesu 
Christo. Gratias agimus Deo semper pro vobis, fratres, 
sicut dignum est, quoniam supercrescit fides vestra, et 
abundat caritas uniuscuiusque vestrum in invicem; ut et 
ipsi in vobis gloriemur in ecclesiis Dei propter patientiam 
et fidem in omnibus persecutionibus et tribulationibus 
vestris quas sustinetis 2 Thessalonians 1:2-4 


Finis autem praecepti est caritas de corde puro et 
conscientia bona et fide non ficta 1 Timothy 1:5 


Ideo enim et laboramus et opprobrium sustinemus, quod 
speramus in Deum vivum, qui est Salvator omnium hominum, 
maxime credentium. PPraecipe haec et doce. Nemo 
adulescentiam tuam contemnat; sed exemplum esto fidelium 
in verbo, in conversatione, in caritate, in spiritu, in fide, in 
castitate. Dum venio, attende lectioni,  exhortationi, 
doctrinae. 1 Timothy 4:10-13 


In magna autem domo non solum sunt vasa aurea et 
argentea, sed etiam lignea et fictilia; alii in honorem, alii in 
dedecus. Si quis ergo ab his se purgaverit, vas erit in 
honorem, sanctificatum, et utilem ad usum domini, et ad 
omne opus bonum praeparatus. luvenilia autem desideria 
fuge: sectare vero iustitiam, fidem, caritatem, pacem cum his 
qui invocant Dominum de corde puro. Stultas autem et sine 
disciplina quaestiones devita: sciens quia generant lites. 

2 Timothy 2:20-23 


Omnium autem finis appropinquavit. Estote itaque prudentes, 
et vigilate in orationibus. Ante omnia autem, mutuam in 
vobismetipsis caritatem continuam habentes: quia caritas 
operit multitudinem peccatorum. Hospitales invicem sine 
murmuratione. 1 Peter 4:7-9 


Et insuper omnem diligentiam tribuens, fidei tuae virtuti 
adde; et ad virtutem scientiam; Et ad scientiam 
temperantiam; ad temperantiam, patientiam; ad pietatem et 
patientiam; Ad pietatem autem fraternam benignitatem. et 
fraternitatis caritatem. Si enim haec in vobis sunt, et 
habundabunt, faciunt vos, ut nec steriles nec sine fructu eritis 
in cognitione Domini nostri lesu Christi. 2 Peter 1:5-8 


